CELEX: 62010FN0122
Language: el
Date: 2010-11-19 00:00:00
Title: Υπόθεση F-122/10: Προσφυγή-αγωγή της 19ης Νοεμβρίου 2010 — Cocchi και Falcione κατά Επιτροπής

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/34
            
         Προσφυγή-αγωγή της 19ης Νοεμβρίου 2010 — Cocchi και Falcione κατά Επιτροπής
   (Υπόθεση F-122/10)
   2011/C 63/62
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: Giorgio Cocchi (Wezembeek-Oppem, Βέλγιο) και Nicola Falcione (Βρυξέλλες, Βέλγιο) (εκπρόσωποι: S. Orlandi και J.-N. Louis, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί ανακλήσεως προτάσεως σχετικά με τη μεταφορά των συνταξιοδοτικών δικαιωμάτων των προσφευγόντων-εναγόντων την οποία αυτοί είχαν αποδεχθεί.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 12ης Φεβρουαρίου 2010 περί «ακυρώσεως» της προτάσεως της 16ης Σεπτεμβρίου 2009, την οποία αποδέχθηκε ο N. Falcione στις 9 Οκτωβρίου 2009, σχετικά με τη μεταφορά, δυνάμει του άρθρου 11 § 2 του παραρτήματος VIII του ΚΥΚ, των συνταξιοδοτικών δικαιωμάτων του·
            
         
               —
            
            
               να ακυρώσει την απόφαση της 23ης Φεβρουαρίου 2010 περί «ακυρώσεως» της προτάσεως της 13ης Οκτωβρίου 2009, την οποία αποδέχθηκε ο G. Cocchi στις 10 Νοεμβρίου 2010, σχετικά με τη μεταφορά, δυνάμει του άρθρου 11 § 2 του παραρτήματος VIII του ΚΥΚ, των συνταξιοδοτικών δικαιωμάτων του·
            
         
               —
            
            
               να υποχρεώσει την καθής-εναγομένη να καταβάλει 200 000 ευρώ στον N. Falcione και 50 000 ευρώ στον G. Cocchi·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.